અને આવું જ એક ગામ એટલે ગરૂડેશ્વર તાલુકાનું ચીનકુવા. 500 લોકોની વસતી ધરાવતા ગામમાં એક માત્ર પાણીનો સ્ત્રોત ગણાતો જૂનો 150 ફુટનો કૂવો સાવ સુકાઈ ગયો છે. મહિલાઓ નીચેં ઉતારી પાણી ભરી ગાડું ગબડાવે છે. કુવામાં પાણી ખુટે ત્યારે 8 કિમી દૂર મંડાણ ગામ સુધીનો ફેરાવો થાય છે. કાળઝાળ ગરમીમાં પાણી ની સૌથી વધુ જરૂર હોય ત્યાં પાણી નો એક સ્ત્રોત સુકાઈ જાય તો શું પરિસ્થિતિ થાય તેની કલ્પના ચીનકુવાના રહીશોની હાલત પરથી કરી શકાય છે. ગામમાં નથી કોઈ પાણીની ટાંકી કે નથી કોઈ બોર, હેન્ડ પંપ કોઈ પાઇપ લાઈન લઈને પાણી પહોંચાડવા નું પણ કામ કરવા તૈયાર નથી.